張致恒大仔5歲生日出外慶祝 僅39歲髮線極高疑禿頭
張致恒(Steven)與太太區燕雯(雯雯),近年一直與「財困」、「婚變」、「離婚」劃上等號,但無阻他們繼續造人生完一個又一個誕下4名兒子。轉眼間大仔天寶5歲生日,STEVEN上載多張慶生照片,驚見他只有39歲卻疑似禿頭。
STEVEN感慨留言:「張天寶五歲生日快樂,轉眼間就已經五歲了,日子過得好快,想當日仲趴喺我心口度瞓覺我喺度打機,而家百厭調皮直情係一隻馬騮,我冇咩嘢寄望,只係寄望你快高長大~健康成長~努力做人,讀唔到書唔緊要最緊要做一個開心嘅人,做個善良嘅人,千祈唔好好似daddy咁失敗,所有嘢都一事無成!超級愛你的daddy上!」
見到他上載多張與囝囝慶祝照片,見到有個生日蛋糕,一家六口亦齊齊整整外出食飯,天寶笑得燦爛亦有親吻細佬。STEVEN與天寶玩騎膊馬時,罕有脫下帽驚見額角超高髮線,並有數量甚多的白頭髮,似乎近幾年經歷令他除了暴肥亦有脫髮跡象。